**Pkp. 4**

**Eelnõu nr. 3**

 *lihthäälteenamus*

|  |
| --- |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi | 30. jaanuar 2018 nr \_\_\_ |
|  |
|  |
| **Osalemine liikmena kohaliku omavalitsuse üksuste üleriigilises liidus** |  |
|  |
|  |
| Kohaliku omavalitsuse korralduse seaduse § 22 lg 1 p 25, Eesti Linnade Liidu põhikirja p 9 alusel ja arvestades Eesti Linnade Liidu ja Eesti Maaomavalitsuste Liidu juhatuste ühiste kavatsuste kokkulepet „Eesti Linnade Liidu ja Eesti Maaomavalitsuste Liidu ühiste kavatsuste kokkulepe kohalike omavalitsuste üleriigilise ühistegevuse tugevdamiseks“ (allkirjastatud 09. juunil 2017) ning Eesti Linnade Liidu ja Eesti Maaomavalitsuste Liidu 22.11.2017 (nr 1-6/167) ühisest ettepanekust Viimsi vallale, Viimsi Vallavolikoguo t s u s t a b: |

1. Viimsi vallal osaleda liikmena Eesti Linnade Liidus (üldkoosoleku järgselt Eesti Linnade ja Valdade Liit).
2. Käesoleva otsuse peale võib esitada Viimsi Vallavolikogule vaide haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul, arvates otsuse teatavakstegemisest.
3. Otsus jõustub teatavakstegemisest.

|  |
| --- |
|  |
| */allkirjastatud digitaalselt/* |
| Taavi Kotka |  |
| Vallavolikogu esimees |  |

Eelnõu esitaja: Viimsi Vallavalitsus

Eelnõu koostaja: vallasekretär Kristi Tomingas

**Seletuskiri**

|  |
| --- |
| Viimsi Vallavolikogu otsuse eelnõu |
| „**Osalemine liikmena kohaliku omavalitsuse** **üksuste üleriigilises liidus“** juurde |

**Viimsi Vallavolikogu otsuse eelnõu kohaselt osaleb Viimsi vald kohaliku omavalitsuse üksuste üleriigilises liidus - Eesti Linnade ja Valdade Liidus ning nimetatakse Viimsi valla esindajad üldkoosolekule ja volikogusse.**

Eesti Linnade Liit ja Eesti Maaomavalitsuste Liit on esitanud Viimsi vallale 22.11.2017 (nr 1-6/167) ühise pöördumise (lisatud).

Pöördumises esitatakse ettepanek otsustada Viimsi Vallavolikogul üleriigilise Eesti Linnade ja Valdade Liiduga liitumine ja ühtlasi nimetada Viimsi valla esindajad nii liidu volikogusse kui ka üldkoosolekule.

Ettepanekut tehes on toetunud Eesti Linnade Liit (ELL) ja Eesti Maaomavalitsuste Liit (EMOL) ühiste kavatsuste kokkuleppele kohalike omavalitsuste üleriigilise ühistegevuse tugevdamiseks, mis sõlmiti 9. juunil käesoleval aastal.

Linnade ja valdade üleriigiline esindusorganisatsioon, kohaliku omavalitsuse üksuste üleriigiline liit, on olemuselt strateegiline partnerlus liikmete ühishuvide esindamiseks ja kaitsmiseks. Pöördumises selgitatakse, et ühtse üleriigilise omavalitsusüksuste liidu (edaspidi Liidu) idee teostumise poole on liigutud palju aastaid ning nüüd on see eesmärk saavutatav. Kõigile kohaliku omavalitsuse üksustele üleriigilises Liidus osalemise ettepanekut tehes lähtuvad ELL ja EMOL arusaamast, et ühtse üleriigilise Liiduna on omavalitsuste ühishuvide esindamine ja kaitsmine tulemuslikum.

Ühiste kavatsuste kokkulepet sõlmides toetusid ELL ja EMOL seisukohale, et omavalitsuste ühtse üleriigilise organisatsiooni moodustumise kõige praktilisem lahendus on võimalik saavutada ELL põhikirja muutmise ning haldusreformi protsessis kujunenud omavalitsusüksuste Liiduga ühinemise kaudu.

27.02.2017 toimuvale üldkoosolekule on ette valmistatud Liidu põhikirja muutmise eelnõu ja [tegevussuundade eelnõu](http://f.ell.ee/failid/ELL_volikogu/2018/2018-02-27_YK/03_Uldkoosolek_Uleriigilise_KOV_liidu_tegevussuunad_2018-2021_E1_12.09.2017.pdf), liikmemaksu aluste küsimus (sh [Liidu 2018. aasta liikmemaks](http://f.ell.ee/failid/ELL_volikogu/2018/2018-02-27_YK/LM_1_Uleriigiline_omavalitsusuksuste_liit_Liikmemaks_2018_aastal_TABEL.pdf) ja [2018 liikmemaksu selgitus](http://f.ell.ee/failid/ELL_volikogu/2018/2018-02-27_YK/LM_2_Uleriigiline_omavalitsusuksuste%20liit_Liikmemaks_2018_aastal_SELGITUS.pdf)), samuti valitakse Liidu volikogu koosolekul Liidu uus juhatus ja revisjonikomisjon.

Viimsi vald on Harjumaa Omavalitsuste Liidu liige.

EMOL liige oli Viimsi vald aastast 2003. Alates 31.12.2015 astus Viimsi vald Eesti Maaomavalitsuste Liidust välja.

Seletuskirjale on lisatud järgnevad lingid:

1. ELL ja EMOL ühiste kavatsuste kokkulepe:

[\_ELL\_ja\_EMOL\_Yhiste\_kavatsuste\_kokkulepe.pdf](http://f.ell.ee/failid/ELL_juhatus/2017/2017-06-09_ELL_ja_EMOL_Yhiste_kavatsuste_kokkulepe.pdf)

1. Põhikirja muudatus:

[Uldkoosolek\_ELL\_Pohikiri\_](http://f.ell.ee/failid/ELL_volikogu/2018/2018-02-27_YK/02_Uldkoosolek_ELL_Pohikiri_ELL_volikogu_muudatusettepanekutega_14.02.2017.pdf)

1. Üldkoosoleku päevakorra eelnõud (27.02.2018)

[\_ELL\_uldkoosolek\_27.veebruar\_2017\_Paevakorra\_eelnou](http://f.ell.ee/failid/ELL_volikogu/2018/2018-02-27_YK/01_Uldkoosolek_ELL_uldkoosolek_27.veebruar_2017_Paevakorra_eelnou%20E1.pdf)

Kristi Tomingas

vallasekretär